Labklājības ministrijas iepirkuma komisijas (turpmāk – Komisija) sniegtās atbildes uz ieinteresētā piegādātāja uzdoto jautājumu par atklātā konkursa “Izvērtējums un rīcības modeļa izstrāde darba samaksas atšķirību mazināšanai”, identifikācijas Nr. LR LM 2026/27 ESF+, nolikumu.

Jautājums:
Tehniskās specifikācijas (TS) 3. punktā "Pakalpojuma mērķis" ir noteikts, ka "Pakalpojuma mērķis ir veikt situācijas izvērtējumu par pārredzamas darba samaksas sistēmas praksi (turpmāk – Izvērtējums) un, balstoties uz Izvērtējuma rezultātiem, izstrādāt praktiski pielietojamu rīcības modeli ar skaidrojošām vadlīnijām, lai sniegtu atbalstu Mērķa grupai un veicinātu dzimumneitrālos darba novērtēšanas un klasifikācijas principos balstītas, pārredzamas, Direktīvas prasībām atbilstošas darba samaksas sistēmas ieviešanu un/vai pilnveidi organizācijās Latvijā." TS 2. punktā "Pakalpojuma mērķa grupa" ir noteikts, ka Pakalpojums ir jāizstrādā šādām mērķa grupām: valsts un pašvaldību iestādes un to kapitālsabiedrības; biedrības, nodibinājumi; mikro, mazie un vidējie uzņēmumi, saskaņā ar Eiropas Komisijas regulas Nr.651/2014 I pielikuma 2. panta definīciju.  Atbilstoši Eiropas Komisijas regulas Nr.651/2014 I pielikuma 2. pantam ir noteiktas šādas kategorijas: Mikrouzņēmumu, mazo un vidējo uzņēmumu (“MVU”) kategorijā ietilpst uzņēmumi, kam ir mazāk nekā 250 darbinieku un kuru gada apgrozījums nepārsniedz EUR 50 miljonus un/vai gada bilances kopsumma nepārsniedz EUR 43 miljonus.
TS 4.2.5. punktā ir šāds darba uzdevums "veikt Rīcības modeļa testēšanu, iesaistot dažāda veida un lieluma Mērķa grupas organizācijas un nodrošināt Mērķa grupas atgriezenisko saiti, Rīcības modeļa efektivitātes uzlabošanai un skaidrojošās daļas pilnveidošanai, t.sk. nodrošināt vismaz 2 (divas) testēšanas darbnīcas, iesaistot vismaz 8 (astoņas) Mērķa grupas organizācijas". Šajā darba uzdevumā pie vārda "lieluma" ir pievienota atsauce uz Direktīvas 9. panta 2.-5. Punktu. Direktīvas 9. panta 2. punktā noteikts "Darba devēji, kuriem ir 250 darba ņēmēju vai vairāk, līdz 2027. gada 7. jūnijam un pēc tam katru gadu sniedz 1. punktā izklāstīto informāciju attiecībā uz iepriekšējo kalendāro gadu." Vienlaikus TS 4.2.2. punktā norādīts uzdevums "izstrādāt Rīcības modeli (projektu, kurš tiks testēts Mērķa grupas organizācijās)". 
TS 4.2.9.2. ir šāds uzdevums "specifisku informāciju un minimālos veicamo darbību soļus dažāda lieluma organizācijām", kur pie vārds "lieluma" arī pievienota atsauce uz Direktīvas 9. panta 2.-5. punktu. Savukārt TS 4.2.9.6. punktā noteikts šādi "Rīcības modelis ir reāli pielietojams un ieviešams Mērķa grupas organizācijās." 
Lai nodrošinātu vienotu izpratni par Rīcības modeļa tvērumu un izvairītos no atšķirīgas prasību interpretācijas, lūdzam precizēt, vai Rīcības modelis izstrādājams tikai TS 2. punktā noteiktajām Mērķa grupām, vai arī tajā nepieciešams paredzēt atsevišķus risinājumus un rekomendācijas visām organizāciju kategorijām, uz kurām attiecas Direktīvas 9. panta prasības, tostarp organizācijām ar 250 un vairāk darbiniekiem.

Komisijas atbilde:
Komisija norāda, ka  tiks veikti grozījumi atklāta konkursa nolikuma tehniskajā specifikācijā, izsakot tehniskās specifikācijas 25. un 28. zemsvītras atsauci šādā redakcijā:
[bookmark: _Hlk229744261]“Saskaņā ar Direktīvas 9. panta 3. līdz 5. punktā noteikto.”, 
kā arī papildināts tehniskās specifikācijas 4.2.9.2. apakšpunkts ar vārdiem “Mērķa grupas” šādā redakcijā: 
“4.2.9.2. specifisku informāciju un minimālos veicamo darbību soļus dažāda lieluma Mērķa grupas organizācijām;”

